احمد الشرع

ابو محمد الجولانی، جنہں دا اصل ناں احمد حسین الشرع ہے، ہک شامی انقلابی، فوجی کماندار تے سیاست دان ہن۔ اوہ 29 جنوری 2025ء کوں شام دے ویہویں صدر دے طور تے منتخب تھئے۔

ابتدائی زندگی:

احمد حسین دا تعلق شام دے گولان دی پہاڑیاں نال ہا، جیہڑا 1967ء دی چھݙینہہ جنگ وچ اسرائیل  قبضہ کر ڳھدا ہا ۔ انہاں دے پیو ہک عرب قوم پرست طالب علم ہن۔

عراق جنگ:

2003ء وچ عراق تے امریکی حملے دے بعد، احمد عراق چلے ڳئے تے امریکی فوجیاں نال لڑیے۔ اوہ القاعدہ وچ شامل تھئے تے ابو مصعب زرقاوی دے قریبی ساتھی بݨ ڳئے۔ 2006ء وچ انہiں کوں امریکی فوج نے پکڑ ڳھدا  ہا تے پنج سال توں ودھ جیل وچ رکھا ڳیا۔

شام دی خانہ جنگی:

2011ء وچ شام وچ انقلاب دے بعد، احمد نے ابو بکر بغدادی دے نال مل کے شام وچ القاعدہ دی شاخ جبہۃ النصرہ قائم کیتی۔ ایہہ گروہ 2013ء تک دولت اسلامیہ عراق نال جڑیا ہویا ہا ۔ 2016ء وچ انہاں نے القاعدہ توں علیحدگی اختیار کرݨ دا اعلان کیتا۔

ہیئۃ تحریر الشام:

2017ء وچ احمد نے جبہۃ النصرہ کوں ہک نویں تنظیم ہیئۃ تحریر الشام وچ شامل کرݨ دا اعلان کیتا۔ ایہہ تنظیم شام وچ القاعدہ تے داعش نال لڑݨ تے توجہ ݙیندی ہے۔

سیاسی کردار:

2024ء وچ احمد نے شامی مزاحمت کاراں دی کارروائیاں وچ کلیدی کردار ادا کیتا، جیہڑا بشار حکومت دے خاتمے تے شام دی عبوری حکومت دے قیام دا باعث بݨی۔ بعد وچ اوہ صدر دے طور تے منتخب تھئے۔

متنازع شخصیت:

ابو محمد الجولانی ہک متنازع شخصیت ہن۔ انہاں تے دہشت گردی وچ ملوث ہوݨ دے الزامات ہن۔ تاہم، اوہ شام وچ بشار حکومت دے خلاف مزاحمت وچ وی پیش پیش رہے ہن۔

 حوالہ